El termini per a la presentació dels formularis de sol·licitud és del 19 de juny al 10 de juliol de 2020, ambdós inclosos.
Per accedir al procediment d'acreditació d'entitat proveïdora de la Xarxa de Serveis Socials d'Atenció Pública de l'àmbit de l'atenció a la infància i l'adolescència, les persones o entitats per al servei experimental de Cases d'Infants han de presentar:
La documentació dels punts 4, 5 i 6 es requerirà automàticament un cop s'hagi tramès la sol·licitud i es disposarà de 24 hores per enviar-la.
Els requisits que han de complir les persones o entitats són:
Els serveis socials dels quals poden acreditar-se les persones o entitats són:
Els serveis socials dels quals les persones o entitats poden sol·licitar la provisió són:
96 places distribuïdes de la manera següent:
L'Hospitalet de Llobregat: 8 places.
S'ha de presentar, per Internet, una única sol·licitud per a tots els serveis, d'acord amb la classificació prevista.
En el cas que es demani l'acreditació i/o provisió de més de 20 serveis, cal presentar una altra sol·licitud.
L'entrada d'aquesta sol·licitud genera automàticament un requeriment per a la tramesa de la documentació.
Es disposarà de 24 hores per enviar aquesta documentació.
En el supòsit que se sol·liciti la provisió de més d'un servei, cal que s'enviïn tots els projectes de gestió corresponents comprimits en un sol fitxer en format.rar
Per motius tècnics no és possible enviar els fitxers comprimits en format.zip.
Només s'admeten en format de compressió.rar
Com i quan es rep la resposta de l'Administració?
La persona titular del Departament de Treball, Afers Socials i Famílies ha de dictar la resolució per la qual s'atorgui o es denegui l'acreditació de la persona o entitat com a proveïdora de la Xarxa de Serveis Socials d'Atenció Pública, amb indicació dels serveis per als quals està acreditada, i notificar-la a la persona o entitat interessada.
Les notificacions electròniques es posen a disposició de la persona interessada a la seu electrònica de la Generalitat de Catalunya, a l'espai La meva carpeta, notificacions electròniques.
Aquesta resolució s'ha de dictar en el termini màxim de tres mesos a comptar de l'endemà de la finalització del termini per a la presentació de sol·licituds.
Transcorregut aquest termini sense que s'hagi notificat la resolució, les persones interessades poden entendre desestimada la seva sol·licitud.
Igualment, la persona titular del departament de Treball, Afers Socials i Famílies ha de dictar la resolució per la qual s'estableix el nombre de places assignades a cada persona o entitat acreditada, la qual s'ha de publicar al Tauler electrònic de l'Administració de la Generalitat de Catalunya, sens perjudici que es puguin utilitzar a més altres mitjans electrònics.
Aquesta resolució s'ha de dictar en el termini màxim de tres mesos a comptar de la resolució d'acreditació.
Transcorregut aquest termini sense que s'hagi publicat la resolució, les persones interessades poden entendre desestimada la sol·licitud, sens perjudici de l'obligació de resoldre expressament per part de l'Administració.
Contra les resolucions, que exhaureixen la via administrativa, es pot interposar recurs potestatiu de reposició en el termini d'un mes, a comptar de l'endemà de la recepció de la notificació, davant la persona titular del Departament de Treball, Afers Socials i Famílies.
Així mateix, es pot interposar un recurs contenciós administratiu, davant el Tribunal Superior de Justícia de Catalunya, en el termini de dos mesos a comptar de l'endemà de seva notificació.
L'acreditació per a la prestació de serveis de la Xarxa de Serveis Socials d'Atenció Pública s'atorga per a un període inicial de quatre anys i està subjecta a les verificacions periòdiques de l'Administració.
Aquest termini serà prorrogable tàcitament cada dos anys, sempre que en el moment de la pròrroga es compleixin les condicions i els requisits exigibles per a l'acreditació, i llevat renúncia expressa de la persona o entitat acreditada feta amb un preavís de sis mesos d'antelació al venciment de la pròrroga corresponent.
La vigència màxima de l'acreditació, incloses les pròrrogues, no pot ser superior a 10 anys.
No obstant això, exhaurit aquest termini màxim, en el cas que la persona o l'entitat estigui prestant un servei de la Xarxa de Serveis Socials d'Atenció Pública, resta obligada a continuar en la seva prestació, fins a la seva provisió definitiva, durant un màxim de nou mesos.
Per mantenir l'acreditació, les persones o entitats acreditades com a proveïdores de la Xarxa de Serveis Socials d'Atenció Pública han de complir en tot moment els requisits vigents en cada moment, d'acord amb el marc normatiu aplicable.
L'acreditació com a entitat proveïdora del servei no comporta la recepció efectiva de persones usuàries, la qual s'ha de dur a terme mitjançant el procediment d'assignació de places.
Les entitats i persones acreditades estan obligades a facilitar tota la informació requerida pels òrgans de control de l'Administració i a comunicar qualsevol variació sobre la seva situació jurídica i administrativa.
Les entitats i persones acreditades es comprometen a complir els requisits i requeriments en matèria de seguretat i protecció de dades especificats a:
Les entitats i persones acreditades han de notificar qualsevol incident greu o que pugui posar en perill les persones ateses als Serveis Territorials del Departament de Treball, Afers Socials i Famílies de la seva zona.
El protocol de gestió de crisi del Departament està disponible al web.